[image: image1.png]Parlamento de Navarra
Nafarroako Parlamentua




[image: image2.jpg]Parlamento de Navarra
Nafarroako Parlamentua





11-26/DEC-00031. Adierazpen instituzionala, zeinaren bidez Nafarroako Parlamentuak beharrezkotzat jotzen baitu mendekotasun-egoeran dauden pertsonei eta zaintzaile nagusi direnei laguntzeko politika publikoak indartzea
Eledunen Batzarrak onetsi du
Nafarroako Parlamentuko Eledunen Batzarrak, 2026ko ekainaren 22an egindako bilkuran, honako adierazpen hau onetsi zuen:
“1. Nafarroako Parlamentuak beharrezkotzat jotzen du mendekotasun-egoeran dauden pertsonei eta zaintzaile nagusi direnei laguntzeko politika publikoak indartzen jarraitzea.
2. Nafarroako Parlamentuak beharrezkotzat jotzen du familia-inguruneko zainketengatik ematen den prestazio ekonomikoaren eta pertsona etxebizitza partikularrean geratzea ahalbidetzen duten baliabide osagarrien arteko bateragarritasuna aztertzea eta zabaltzea.
3. Nafarroako Parlamentuak positibotzat jotzen du gaian erantzukizuna duten administrazio publikoek azter dezatela larrialdi-egoeretarako eta zainketak aldi baterako ordezteko protokolo espezifikoak sortzea zaintzaile nagusia gaixorik dagoenerako, ospitaleratuta dagoenerako edo mendekotasuna duen pertsonaren zaintza aldi baterako bere gain hartu ezin duenerako.
4. Nafarroako Parlamentuak beharrezkotzat jotzen du Nafarroako Gobernuak mendekotasun handia duten pertsonentzako, bereziki 65 urtetik beherakoentzako, plaza eta baliabide espezifikoen sare publikoa indartzen jarraitzea, eguneko zentroen, egoitza espezializatuen, tutoretzapeko etxebizitzen eta familia-atsedenerako baliabideen bidez.
5. Nafarroako Parlamentuak ezinbestekotzat jotzen du aurrera egitea honako hauen sustapenean: zaintzaile nagusi diren pertsonentzako aitorpen instituzionaleko neurriak (soldata eta kotizazio duinak), lana eta familia bateragarri egiteko neurriak, prestakuntza, laguntza psikologikoa eta akonpainamendua.
6. Nafarroako Parlamentuak positibotzat jotzen du bai Nafarroako Gobernuak bai toki-entitateek laguntza-ildoak bultzatzen jarraitzea mendeko pertsonentzako eta haien familientzako terapiak, errehabilitazioa, fisioterapia, logopedia, aisialdi egokitua eta kirol inklusiboa sustatzeko.
7. Erabaki hauen berri ematea Nafarroako Gobernuari, Espainiako Gobernuari, Espainiako Udalerrien eta Probintzien Federazioari eta mendekotasunaren eta zaintzaren arloarekin lotutako entitate eta elkarteei”. (11-26/DEC-00031).
Iruñean, 2026ko ekainaren 22an
Lehendakaria: Unai Hualde Iglesias

